Primăvară cu temperaturi în creștere și vreme instabilă, în aprilie. Prognoza meteo actualizată.
Temperaturile vor fi mai ridicate decât cele obişnuite în următoarele săptămâni, în întreaga ţară, însă vremea rămâne instabilă. Vezi prognoza meteo actualizată pentru luna aprilie.
Cum va fi vremea în aprilie? Prognoza meteo actualizată/Foto: Municipiul Cluj-Napoca Facebook.com
Primăvara se instalează treptat, astfel că următoarele două săptămâni vor aduce vreme bună și o creștere a valorilor termice, însă iarna nu se dă plecată. Potrivit meteorologilor, în a doua parte a lunii aprilie, vremea se va schimba în urma scăderilor ușoare de temperatură, iar din peisaj nu vor lipsi nici ploile.
Săptămâna viitoare, în regiunile vestice, nord-vestice, nordice și local în cele centrale cantitățile de precipitații vor fi deficitare, iar în restul teritoriului vor fi apropiate de cele normale pentru acest interval.
Săptămâna 25.03.2024 – 01.04.2024
- Valorile termice vor fi mai ridicate decât cele specifice pentru această săptămână, pe întreg teritoriul României, dar mai ales în regiunile vestice şi nord-vestice.
- Cantităţile de precipitaţii vor fi deficitare în regiunile vestice, nordvestice, nordice şi local în cele centrale, iar în rest vor fi apropiate de cele normale pentru acest interval.
Săptămâna 01.04.2024 – 08.04.2024
- Temperaturile medii vor fi mai ridicate decât cele normale pentru această perioadă, la nivelul întregii ţări, dar mai ales în regiunile intracarpatice.
- Regimul pluviometric va fi apropiat de cel normal pentru acest interval în cea mai mare parte a ţării.
Săptămâna 08.04.2024 – 15.04.2024
- Temperatura medie a aerului va avea valori în general apropiate de cele normale pentru această perioadă, la nivelul întregii ţări.
- Cantităţile de precipitaţii vor fi în general apropiate de cele normale pentru acest interval, în toate regiunile.
Săptămâna 15.04.2024 – 22.04.2024
- Mediile valorilor termice vor fi apropiate de cele specifice pentru această săptămână, pe întreg teritoriul României.
- Regimul pluviometric va fi uşor excedentar, local, în regiunile centrale şi estice, iar în rest va fi apropiat de cel normal pentru această perioadă.
Citiți monitorulcj.ro și pe Google News
CITEȘTE ȘI: